Legend of Kila. 163 



waa i ka make. la lakou i holo ai a kokoke i ka aina o Kahiki, aia i ka moana he wahi 

 aina moku i ke kai, ilaila ka makuahine o Moikeha, he iole, o Kanepohihi, ua nalo na 

 maka i ka alu, he luahine niakapo, e pulehu maia ana. 



A hiki o Kila i kahi o Kanepohihi e pulehu maia ana, lalau iho la keia i ka maia, 

 a kapae ae la i kapa; haha iho la o Kanepohihi, aohe loaa, olelo iho la: "He kupu hoi 

 keia." I aku o Kila ia Kanepohihi: "E weli hoi ia oe e Kanepohihi." 



Olelo mai o Kanepohihi ia ia : "E ane ana." 



Olelo aku o Kila : "I aloha mai ko moopuna haku ia oe." 



Ninau aku o Kanepohihi: "Owai ua moopuna haku nei a'u?" 



Hai aku o Kila: "O Moikeha." 



Ninau hou mai o Kanepohihi : "Ke ola ala no ka o Moikeha?" "Ae, ke ola ala no." 



Ninau hou o Kanepohihi: "Ka walea ana?" 



Kau aku o Kila me ka lealea: 



"I walea ia Kauai, 

 I ka la hiki ae a po iho, 

 I ke kee a ka nalu o Makaiwa, 

 I ka hiki mai a ka la maluna, 

 O ke kalukalu o Kewa, 

 O ka wai halau o Wailua. 

 O ka lealea o ka mai o kuu makuahine, 

 O Hooipoikamalanai, 

 O kahi noho no o Kauai a make." 



Olelo mai o Kanepohihi: "Akahi ka hoi ka loaa o ko makou inoa ia oe, aole hoi 

 he loaa o kou inoa." 



Olelo aku o Kila me ka hai i kona inoa ponoi: "O Kila iuka, o Kila i kai, o Kila 

 pa wahine, a Hooipoikamalanai o Kama an a Moikeha." 



Olelo mai o Kanepohihi: "E kuu haku, heaha ka huakai a kuu haku o ka hiki 

 ana mai?" I mai o Kila: "He huakai imi alii." 



"Aohe alii ; a Kahuahuakai pan na 'lii i ka luku ia, koe ko makuakane, koe au 

 a me ka muli o ko makuakane, nolaila, hele aku ai ko makuakane o Moikeha a noho 

 ia Kauai." Ma ko Kila mana a me ka ike, olelo aku la ia: "He 'Hi no, aia la i uka o 

 Wahiawa, ua alai ia mai e ka ohu, ua paa ia Huihui laua o Maeele." O ke kumu o 



